אלברט בראון (מושל מיסיסיפי)

אלברט גלאטין בראון (באנגלית: Albert Gallatin Brown; 31 במאי 1813 – 12 ביוני 1880) היה מושל מיסיסיפי בין השנים 1844–1848, וחבר הסנאט של ארצות הברית מטעם מיסיסיפי בין 1854 ל־1861, עד שפרש מתפקידו בעת פרישת מדינות הדרום מהאיחוד.

 ביוגרפיה 
בראון נולד ב-31 במאי 1813 במחוז צ'סטר שבקרוליינה הדרומית, למריה ג'וזף ואליזבת' (רייס) בראון, משפחה ענייה של מגדלי חזירים. המשפחה, שמוצאה ממחוז שארלוט בווירג'יניה, התיישבה בקרוליינה הדרומית בשנות ה-70 של המאה ה-18. מוצאם הרחוק של בני המשפחה מלינקולנשייר שבאנגליה, ממנה היגר אבי המשפחה הראשון לווירג'יניה בשנת 1697.

בשנת 1823, כשהיה אלברט בן עשר בלבד, עברה המשפחה למדינת מיסיסיפי החדשה, והתיישבה במחוז קופיה מדרום לעיר הבירה ג'קסון. גידול כותנה באזור החדש התברר כמוצלח במיוחד, והמשפחה צברה עושר רב. כבר בשנת 1824 נבחר האב ג'וזף לשופט שלום במחוז, וב־1825 היה למשלם המיסים השלישי בגודלו, עם 18 עבדים בבעלותו. עד 1832 החזיק במטע של 1,600 דונם ו־23 עבדים.

אלברט הצעיר למד תחילה בקולג' מיסיסיפי, אך עבר לאחר מכן לקולג' ג'פרסון, שם למד כחצי שנה בלבד.

 קריירה פוליטית 
במהלך חייו היה בראון אחד האנשים הפופולריים והמשפיעים ביותר במיסיסיפי. הוא נחשב לאבי מערכת החינוך הציבורית של המדינה ולאחד ממייסדי אוניברסיטת מיסיסיפי. נאומיו נגד הבערות השפיעו עמוקות על פיתוח החינוך בדרום.

עם זאת, היה בראון "Fire-Eater" – כינוי לפוליטיקאים דרומיים קיצוניים שתמכו בהתרחבות העבדות ובפרישת הדרום – ותמך נלהב בהפצת מוסד העבדות. בשנת 1858 הצהיר: 
בהמשך אמר: 

אנשים שתמכו בו ראו בו נואם מרשים ובעל כריזמה יוצאת דופן. הסופר רובן דייוויס תיאר אותו בספרו Reminiscences of Mississippi and Mississippians:
"אלברט גלאטין בראון היה האיש המאוזן ביותר שהכרתי. בפוליטיקה היה לו תכנון ואסטרטגיה ללא שחיתות, הוא התמודד עם יריביו בחכמה אך מעולם לא ירד לרמה של מזימות."
דייוויס הוסיף כי לאורך חייו, גם בתקופות של מחלוקות מרות, חבריו הקרובים לא שמעו אותו מדבר רעה על איש.

בראון כיהן שלוש כהונות בבית המחוקקים של מיסיסיפי, ארבע כהונות בבית הנבחרים של ארצות הברית, תקופה אחת כשופט מחוזי, פעמיים כחבר הסנאט של ארצות הברית, פעמיים כמושל, ופעם אחת כסנאטור בקונגרס של הקונפדרציה.
ההיסטוריון רנד כתב כי "הקריירה הפוליטית של אלברט גלאטין בראון היא אחד הפרקים המרתקים בתולדות מיסיסיפי."

 חיים אישיים 
אשתו הראשונה הייתה אליזבת פרנסס תורנטון טליפרו (1817–1836) מווירג'יניה, שנפטרה כחמישה חודשים לאחר נישואיהם. אביה היה ריצ'רד הנרי טליפרו ואמה פרנסס ווקר גילמר.

אשתו השנייה הייתה רוברטה יוג'יניה יאנג (1813–1886), בתו של הבריגדיר גנרל רוברט יאנג ואשתו אליזבת קונראד. אחותה הבכורה, אליזבת מרי יאנג, הייתה אשתו של פיליפ ריצ'רד פנדל השני, התובע הכללי של מחוז קולומביה (וושינגטון הבירה).

 מוות 
ב-12 ביוני 1880 לקה בראון בשבץ מוחי והתמוטט לתוך בריכה רדודה ליד ביתו שבקרבת העיירה טרי. הוא נקבר בבית הקברות גרינווד בעיר ג'קסון.

 הנצחתו 
בראון היה בעל עבדים. בספרה של הרייט ג'ייקובס "אוטוביוגרפיה של שפחה", שבו תיארה את חייה כשפחה בורחת, היא תקפה את בראון על כך שתמך בעבדות בנאומיו בקונגרס, אף על פי ש"לא ייתכן שהיה בור לעוולות המתרחשות בכל מדינה דרומית."

מחוז בראון בקנזס נקרא על שמו.

 קישורים חיצוניים 




קטגוריה:אמריקאים ילידי קרוליינה הדרומית
קטגוריה:מושלי מיסיסיפי
קטגוריה:מושלי מדינות ארצות הברית מהמפלגה הדמוקרטית
קטגוריה:חברי בית הנבחרים של ארצות הברית ממיסיסיפי
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי הסנאט של ארצות הברית ממיסיסיפי
קטגוריה:סנאטורים חברי המפלגה הדמוקרטית
קטגוריה:פוליטיקאים דרומיים במלחמת האזרחים האמריקנית
קטגוריה:אמריקאים שנולדו ב-1813
קטגוריה:אמריקאים שנפטרו ב-1880